เครือเซ็นทรัลห้าง-โรงแรมไตรมาส3โตดี
เครือเซ็นทรัลแจ๋ว ห้างและโรงแรมควงคู่โชว์กำไรไตรมาส 3 โตดี
30 ต.ค. 2565

เครือเซ็นทรัลแจ๋ว ห้างและโรงแรมควงคู่โชว์กำไรไตรมาส 3 โตดี 
นายรณชิต มหัทธนะพฤทธิ์ รองประธานอาวุโสฝ่ายการเงินและบริหาร บริษัท โรงแรมเซ็นทรัลพลาซา (CENTEL) เปิดเผยว่า ในไตรมาส 3 นี้ บริษัทมีรายได้รวม 2,800 ล้านบาท เพิ่มขึ้น 30% เมื่อเทียบกับช่วงเดียวกันของปีก่อน และมีกำไรสุทธิ 31.9 ล้านบาท พุ่งขึ้น 122% เมื่อเทียบกับงวดเดียวกันปีก่อนขาดทุนสุทธิ 144 ล้านบาท 
ผลประกอบการที่ดีขึ้นมาจากธุรกิจโรงแรมโตตามการท่องเที่ยวไทย โดยจำนวนนักท่องเที่ยวต่างประเทศเพิ่มขึ้น 26% สำหรับไตรมาสนี้ และ 27% สำหรับช่วง 9 เดือนของปี 2554 รวมถึงธุรกิจอาหารดีขึ้นจากการขยายสาขาและเศรษฐกิจเติบโต
จากสถานการณ์ด้านเศรษฐกิจและการเมืองรวมถึงภัยธรรมชาติที่เกิดขึ้น อาจส่งผลกระทบโดยรวมต่อธุรกิจท่องเที่ยวและโรงแรม กลุ่มบริษัทได้หามาตรการต่างๆ เพื่อลดต้นทุนและค่าใช้จ่ายพร้อมกับมีแผนในการหารายได้เพิ่ม มุ่งเน้นการขยายธุรกิจบริหารโรงแรมให้มากขึ้น ในส่วนธุรกิจอาหารเน้นกลยุทธ์ขยายสาขาและทำการตลาดเชิงรุกมากขึ้น
แม้ว่าปัจจุบันจะได้รับผลกระทบปัญหาน้ำท่วมในบางพื้นที่ บริษัทยังคงติดตามและประเมินสถานการณ์เพื่อให้ผลการดำเนินงานเป็นไปตามเป้าหมายที่วางไว้
ด้านบริษัท เซ็นทรัลพัฒนา (CPN) ไตรมาส 3 ปีนี้ มีรายได้รวม 3,100 ล้านบาท เติบโต 19% และมีกำไรสุทธิ 388 ล้านบาท เพิ่มขึ้นถึง 132% จากงวดเดียวกันปีก่อน
บริษัทแจ้งว่าศูนย์การค้าเซ็นทรัลพลาซา ปิ่นเกล้า สามารถเปิดให้บริการได้ตั้งแต่วันที่ 13 พ.ย.เป็นต้นไป หลังปิดชั่วคราวเมื่อวันที่ 26 ต.ค. 2554